ฉีดยาคุมกำเนิดค่ะ ฉีดมา2เข็มเเล้ว ฉีดเเบบ3เดือนค่ะ คือมีเพื่อนเป็นพยาบาล เพื่อนซื้อยามาจาก รพ.ฉีดทุก3เดือน วันที่30ค่ะ เเต่ตอนนี้มีอาการเวียนศีรษะ หน้ามืด คลื่นไส้ บางครั้งมีอาเจียน มาเกือบอาทิตย์เเล้ว นี่ก็จะครบกำหนดฉีดวันที่30 มิ.ย. บอกเพื่อน เพื่อนว่าไม่น่าจะท้อง เเต่ก็ระเเวงค่ะ ฉีดมา2เข็มเเล้ว เเต่ไม่ได้มีอะไรกับเเฟนเลย เพราะแฟนไปทำงานต่างประเทศ คราวนี้พิ่งกลับมาต้นเดือน 3-4 มิ.ย. เเล้วมีอะไรกันค่ะ เเล้วมีอาการประมาณ 20มิย. อยากสอบถามว่ามีโอกาสตั้งท้องมั้ยคะ อีกอย่างเเฟนก็อายุ60เเล้ว
สวัสดีค่ะ มหากฉีดยาคุมกำเนิดได้อย่างถูกต้อง จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์ประมาณ 0.2% ดังนั้นโอกาสที่จะตั้งครรภ์จึงมีได้ แต่ก็น้อยมากมากแต่หากฉีดยาไม่ถูกต้อง เช่น ฉีดห่างกันมากกว่า 12 สัปดาห์ (สำหรับยาฉีดชนิดฉีดทุก 3 เดือน) ไม่ได้ฉีดเข้าสู่ชั้นกล้ามเนื้อ เช่น ฉีดไม่ลึกพอ ยาอาจเข้าสู่ชั้นไขมันแทน หรือมีการไปนวดคลึงบริเวณที่ฉีด ประสิทธิภาพของยาก็จะลดลงไป โอกาสที่จะตั้งครรภ์ก็จะมากขึ้นส่วนผลข้างเคียงของยาฉีดคุมกำเนิดคือมักทำให้มีเลือดออกกะปริดกะปรอย ประจำเดือนมาน้อย หรือขาดประจำเดือนไปส่วนผลข้างเคียงอื่นๆ ที่อาจพบได้ เช่นเวียนหัว ปวดหัว ปวดท้อง อ่อนเพลียน้ำหนักตัวเพิ่ม อารมณ์แปรปรวนเป็นต้นดังนั้น หากตั้งแต่ฉีดยาคุมกำเนิดมา เพิ่งมีเพศสัมพันธ์เป็นครั้งแรกในวันที่ 3-4 มิ.ย. การมีอาการเวียนหัว หน้ามืด คลื่นไส้ อาเจียนในวันที่ 20 มิ.ย.ดังกล่าว จึงไม่น่าใช่อาการของการตั้งครรภ์ เนื่องจากปรากฏเร็วไป โดยอาจเกิดจากสาเหตุอื่นๆได้ เช่น มีความเครียด พักผ่อนไม่เพียงพอ นอนไม่หลับ ผลข้างเคียงจากการทานยาหรืออาหารเสริมต่างๆ เป็นต้นหากกังวลใจ อาจลองตรวจหาการตั้งครรภ์ดูค่ะ ซึ่งสามารถเริ่มตรวจพบได้แล้ว หากมีการตั้งครรภ์จริงค่ะ